CELEX: 62016CN0187
Language: sl
Date: 2016-04-04 00:00:00
Title: Zadeva C-187/16: Tožba, vložena 4. aprila 2016 – Evropska komisija/Republika Avstrija

30.5.2016   
            
            
               SL
            
            
               Uradni list Evropske unije
            
            
               C 191/22
            
         Tožba, vložena 4. aprila 2016 – Evropska komisija/Republika Avstrija
   (Zadeva C-187/16)
   (2016/C 191/27)
   Jezik postopka: nemščina
   
      Stranki
   
   
      Tožeča stranka: Evropska komisija (zastopnika: A. Tokár, B.-R. Killmann, Bevollmächtigte)
   
      Tožena stranka: Republika Avstrija
   
      Predlogi tožeče stranke
   
   Tožeča stranka Sodišču predlaga:
   
               1.
            
            
               Republika Avstrija ni izpolnila obveznosti iz členov 49 in 56 PDEU oziroma iz člena v povezavi s členi od 11 do 37 Direktive 92/50/EGS (1) ter členov 14, 20 in od 23 do 55 Direktive 2004/18/ES (2) s tem, da je
               
                           —
                        
                        
                           javno naročilo storitev za izdajo nekaterih dokumentov, kot so biometrični potni listi, potni listi v nujnih primerih, dovoljenja za prebivanje, osebne izkaznice, dovoljenja za pirotehnična sredstva, vozniška dovoljenja v velikosti kreditne kartice in prometno dovoljenje v velikosti kreditne kartice, pod in nad vrednostnimi pragovi, določenimi direktivah 92/50/EGS in 2004/18/ES pred in po prenosu Direktive 2004/18/ES, neposredno oddala podjetju Österreichische Staatsdruckerei GmbH, in
                        
                     
                           —
                        
                        
                           ohranila nacionalne predpise, kot je zlasti člen 2(3) Zveznega zakona o preoblikovanju pravnih razmerij Österreichische Staatsdruckerei, ki od javnih naročnikov zahtevajo, da taka javna naročila storitev oddajo izključno podjetju Österreichische Staatsdruckerei GmbH;
                        
                     
         
               2.
            
            
               Republika Avstrija nosi stroške postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja:
   Österreichische Staatsdruckerei GmbH je zasebno podjetje.
   Avstrijsko pravo določa, da se naročilo izdaje različnih dokumentov, ki vsebujejo zaupne podatke ali varnostne predpise, odda izključno podjetju Österreichische Staatsdruckerei GmbH.
   Avstrijski javni naročniki so bili zato zavezani javno naročilo storitev izdaje biometričnih potnih listov, potnih listov v nujnih primerih, dovoljenj za prebivanje, osebnih izkaznic, vozniških dovoljenj v velikosti kreditne kartice, prometnih dovoljenj v velikosti kreditne kartice in dovoljenj za pirotehnična sredstva, oddati neposredno podjetju Österreichische Staatsdruckerei GmbH.
   Avstrijski javni naročniki pa so bili dolžni izdajo navedenih dokumentov oddati podjetjem, ki so bila izbrana v okviru postopkov oddaje javnega naročila, ki ustrezajo zahtevam iz Direktive 92/50/EGS in Direktive 2004/18/ES ali so bila v zadostni meri obveščena v skladu s PDEU.
   Avstrija s tem, da so avstrijski javni naročniki javna naročila storitev za izdajo navedenih dokumentov oddali neposredno Österreichischen Staatsdruckerei GmbH, ne da bi izvedli postopek oddaje javnega naročila in so bili na podlagi notranjega prava zavezani oddati javna naročila storitev izdaje navedenih dokumentov izključno podjetju Österreichische Staatsdruckerei GmbH, ni izpolnila obveznosti, ki jih ima na podlagi prava Unije.
   
      (1)  Direktiva Sveta 92/50/EGS z dne 18. junija 1992 o usklajevanju postopkov za oddajo javnih naročil storitev (UL L 209, posebna izdaja v slovenščini, poglavje 6, zvezek 1, str. 322).
   
      (2)  Direktiva 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL L 134, posebna izdaja v slovenščini, poglavje 6, zvezek 7, str. 132).